****

**REPUBLIKA HRVATSKA**

**ZADARSKA ŽUPANIJA**

** OPĆINA PRIVLAKA**

Ivana Pavla II 46, 23233 PRIVLAKA

KLASA: 008-01/18-01/19

URBROJ: 2198/28-03/1-1

Privlaka, 15. listopada 2018. godine

Na temelju članka 11. stavka 1. Zakona o prvu na pristup informacijama („Narodne novine“ broj 25/13 i 85/15) a u skladu sa Planom savjetovanja sa zainteresiranom javnošću, Općina Privlaka, objavljuje

**P O Z I V**

**zainteresiranoj javnosti**

**za dostavu prijedloga i mišljenja**

*na Nacrt prijedloga Programa javnih potreba u školstvu, predškolskom odgoju i naobrazbi u 2019.godini*

Općina Privlaka objavljuje Nacrt prijedloga Programa javnih potreba u školstvu, predškolskom odgoju i naobrazbi u 2019. godini te poziva zainteresiranu javnost da se uključi u izradu dokumenta. Savjetovanje s javnošću provest će se u trajanju od 30 dana u razdoblju od 15. listopada do 15. studenog 2018. godine.

Za dostavu prijedloga i mišljenja koristi se isključivo priloženi obrazac. Popunjeni obrazac potrebno je dostaviti na e-mail adresu: opcina@privlaka.hr ili putem pošte na adresu: Općina Privlaka, Ivana Pavla II 46, 23233 Privlaka.

Po isteku roka predviđenog za savjetovanje, Općina Privlaka o istom će sastaviti Izvješće o savjetovanju s javnošću, koje sadrži zaprimljene prijedloge i primjedbe te očitovanje s razlozima za neprihvaćanje pojedinih prijedloga i primjedbi, koje će biti objavljeno na internetskoj stranici Općine Privlaka [www.privlaka.hr](http://www.privlaka.hr).

Izvješće o savjetovanju s javnošću nositelj izrade nacrta obvezno dostavlja tijelu koje usvaja ili donosi propis, opći akt ili dokument.

Na temelju predloženog teksta dokumenta i pristiglih prijedloga i mišljenja, formulirat će se konačni tekst Programa javnih potreba u školstvu, predškolskom odgoju i naobrazbi u 2019. godine.

Prilog obavijesti čine: Nacrt prijedloga Programa javnih potreba u školstvu, predškolskom odgoju i naobrazbi u 2019.g., Obrazloženje razloga i ciljeva koji se žele postići donošenjem akta i Obrazac za dostavu prijedloga i mišljenja.

 Pročelnik:

Zrinko Skoblar, dipl. oec.